ܐܩܝܡ ܡܪܝܐ ܬܫܡܫܬܐ ܕܝܠܢܝܬܐ ܠܩܕܝܫܐ ܦܛܪܝܪܟܐ ܡܪܝ ܐܝܓܢܛܝܘܣ ܐܠܝܐܣ ܬܠܝܬܝܐ܆ ܒܝܘܡ ܕܘܟܪܢܐ ܕܥܘܢܕܢܗ ܒܗܢܕܘ. ܘܒܟܪܘܙܘܬܗ܆ ܡܠܠ ܩܕܝܫܘܬܗ ܥܠ ܣܢܝܘܬܐ ܕܥܠܡܐ ܗܢܐ ܠܡܫܝ̈ܚܝܐ ܡܛܠ ܕܒܐܘܪܚܐ ܕܡܪܝܐ ܪܕܝܢ. ܘܫܪܪ ܩܕܝܫܘܬܗ ܕܠܡ ܚܘܒܐ ܙܕܩ ܕܢܗܘܐ ܠܢ ܛܘܦܣܐ ܘܪܚܡܬܐ ܕܠܟܠ ܐ̱ܢܫ܆ ܐܦܢ ܠܒܥܠܕ̈ܒܒܝܢ܆ ܙܕܩ ܕܬܙܟܐ ܥܠ ܒܝܫܘܬܐ ܕܥܠܡܐ. ܬܘܒ ܡܠܠ ܥܠ ܚܝ̈ܘܗ̱ܝ ܕܩܕܝܫܐ ܡܪܝ ܐܝܓܢܛܝܘܣ ܐܠܝܐܣ ܬܠܝܬܝܐ ܘܦܘܠܚܢܗ ܕܠܫܠܡܐ ܒܥܕܬܐ ܩܕܝܫܬܐ ܬܪܝܨܬ ܫܘܒܚܐ܆ ܡܠܘܢ ܕܝܢ ܒܗܢܕܘ ܟܪ ܕܐܙܠ ܐܦܢ ܒܣܝܒܘܬܗ ܘܡܚܝܠܘܬ ܚܘܠܡܢܗ܆ ܡܛܠ ܫܝܢܐ ܘܫܠܡܐ ܕܥܕܬܐ. ܘܐܘܕܝ ܩܕܝܫܘܬܗ ܠܟܠܗܘܢ ܡܗܝ̈ܡܢܐ ܡܛܠ ܙܡܝܢܘܬܗܘܢ ܠܗ ܠܡܬܛܝܒܘ ܒܚܓܐ ܪܘܚܢܝܐ ܘܡܛܠ ܚܘܒܗܘܢ ܘܛܢܢܗܘܢ ܠܐܦ̈ܝ ܥܕܬܐ.